
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1541 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τακτοποίηση πληρωμών Δημοσίων Επενδύσεων με τη 
λήξη του οικονομικού έτους, χρηματοδότηση του 

επομένου και ρύθμιση σχετικών θεμάτων. 1 

Τροποποίηση της 2/48361/0022/17.9.2002 απόφασης 
των Υπουργών Οικονομίας και Οικονομικών και 
Εθνικής Άμυνας «Καθορισμός αποδοχών προσωπι¬ 
κού με σύμβαση εργασίας ιδιωτικού δικαίου ορι¬ 
σμένου χρόνου της Διεύθυνσης Ενημέρωσης 


Υπουργείου Εθνικής Άμυνας. 2 

Επέκταση του Διατραπεζικού Συστήματος Πληρωμών 
στους συνταξιούχους του Ταμείου Επικουρικής 

Ασφάλισης Δημοσίων Υπαλλήλων. 3 

Σύσταση, συγκρότηση και ορισμός μελών Επιτροπής 
στο Υπουργείο Οικονομίας και Οικονομικών, για τη 


μελέτη επέκτασης εφαρμογής των διατάξεων περί 
άσκησης επαγγέλματος λογιστή - φοροτέχνη και 
σε άλλους επιτηδευματίες, για τα θέματα της επι¬ 
χείρησής τους. 4 


ΑΠΟΦΑΣΕΙ Σ 

Αριθ. 219350/ΔΕ-13678 (1) 

Τακτοποίηση πληρωμών Δημοσίων Επενδύσεων με τη λή¬ 
ξη του οικονομικού έτους, χρηματοδότηση του επομέ¬ 
νου και ρύθμιση σχετικών θεμάτων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του Ν. 2212/22.9.52 (ΦΕΚ 266/Α/ 

25.9.52) , των Ν.Δ. 2957/10.8.54 (ΦΕΚ 486/Α/18.8.54) και 
4355/20.8.64 (ΦΕΚ 146/Α/28.8.64). 

β) Τις αποφάσεις των Υπουργών Συντονισμού και Οικο¬ 
νομικών αριθ. 25812/19.6.52, 21356/12.3.53 (ΦΕΚ 75/Β/ 

26.3.53) , 32965/23.5.53 (ΦΕΚ 128/Β/8.6.53), 39410/ 
30.6.53 (ΦΕΚ 167/Β/31.7.53), 50202/ΑΟ 607/16.12.59, 
41891/ΛΟ 935/14.11.60 (ΦΕΚ 485/Β/30.11.60), 46450/ΑΟ 
975/21.12.60 (ΦΕΚ 3/Β/4.1.61), 61029/ΑΟ 393/23.12.64 
(ΦΕΚ 118/Β/11.2.65) και 72589/ΑΟ 467/27.12.65 (ΦΕΚ 


10 Δεκεμβρίου 2002 

6/Β/11.1.66) «περί τρόπου ενεργείας πληρωμών δημο¬ 
σίων επενδύσεων κλπ.» καθώς και την απόφασή μας αριθ, 
8511/493/17.1.72 (ΦΕΚ 78/Β/27.1.72) «περί εφαρμογής 
διοικητικής αποκέντρωσης στην ενταλματοποίηση των 
δαπανών δημοσίων επενδύσεων». 

γ) Την εγκύκλιο του Υπουργείου Συντονισμού αριθ. ΑΟ 
588/15.6.56 «περί διαδικασίας χρηματοδότησης δημο¬ 
σίων επενδύσεων». 

δ) Τις διατάξεις των Συλλογικών Αποφάσεων έτους 
2002 . 

ε) Το Γεγονός ότι από την διάταξη αυτής της απόφασης 
δεν προκαλέιται δαπάνη εις βάρος του κρατικού προϋπο¬ 
λογισμού. 

στ) Το Πρόγραμμα Δημοσίων Επενδύσεων έτους 2002- 
2003. 

ζ) Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. πρ. 37610/ 
31.10.2001 «Καθορισμός αρμοδιοτήτων των Υφυπουρ¬ 
γών Εθνικής Οικονομίας» (ΦΕΚ 1485/Β/31.10.2001)». 

η) Την κοινή απόφαση του Πρωθυπουργού και του 
Υπουργού Οικονομικών με αριθμό πρωτ. 1100383/1330/Α 
0006 (ΦΕΚ 1485/31.10.2001) «Καθορισμός αρμοδιοτήτων 
των Υφυπουργών Οικονομικών». 

θ) Την ανάγκη να διαχωρισθούν οι πληρωμές δημοσίων 
επενδύσεωντου οικονομικού έτους που λήγει, να καθορι- 
σθείη διαδικασία της χρηματοδότησης γιατο επόμενο και 
να ρυθμιστούν ορισμένα άλλα σχετικά θέματα, αποφασί¬ 
ζουμε: 

Για την τακτοποίηση των πληρωμών δημοσίων επενδύ¬ 
σεων με τη λήξη του οικονομικού έτους καθώς επίσης και 
για την ομαλή συνέχιση της εκτέλεσης του προγράμμα¬ 
τος κατά τις αρχές του επομένου έτους, ναεφαρμοσθούν 
τα ακόλουθα: 

Α. ΤΑΚΤΟΠΟΙΗΣΗ ΠΛΗΡΩΜΩΝ ΤΟΥ ΟΙΚΟΝΟΜΙΚΟΥ 
ΕΤΟΥΣ 2002 

Προθεσμία ενέργειας πληρωμών του οικονομικού 
έτους που λήγει: 

1. Γιατην καλύτερη δυνατή αξιοποίηση των διαθεσίμων 
πόρων του Προγράμματος σύμφωνα και με τις οδηγίες 
της Εγκυκλίου του ΠΔΕ 2002 με αρ. πρ. 3161/ΔΕ-596/ 
25.1.2002 και για την διευκόλυνση των εργασιώντης Τρά- 
πεζαςτης Ελλάδος ιδιαίτερα τον μήνα Δεκέμβριο, η Τρά¬ 
πεζα της Ελλάδος παρακαλείται να εκτελεί κατανομές 

χρηματοδότησης μέχρι 31.12.2002 και να είναι σε θέση να 
εκτελέσει το νέο Πρόγραμμα από 1.1.2003 χωρίς περαι¬ 
τέρω καθυστερήσεις. 

2. Οι αναλήψεις από τους λογαριασμούς δημοσίων 
επενδύσεων που τηρούνται στην Τράπεζα της Ελλάδος, 
για την πραγματοποίηση πληρωμών εσωτερικού ή εξωτε¬ 
ρικού σε βάρος του προϋπολογισμού δημοσίων επενδύ¬ 
σεων του οικονομικού έτους που λήγει, επιτρέπεται να γί¬ 
νουν το αργότερο μέχρι της 31 Δεκεμβρίου 2002. 

Προθεσμία επιστροφής υπολοίπων προκαταβολών 

3. Οι υπόλογοι διαχειριστές των λογαριασμών δημο¬ 
σίων επενδύσεων υποχρεούνται, σύμφωνα με την καθιε¬ 
ρωμένη διαδικασία, μέχρι της ίδιας ως άνω ημερομηνίας 
να επανακαταθέσουν κάθε υπόλοιπο προκαταβολής, που 
έχουν αναλάβει κατά τη διάρκεια του οικονομικού έτους 
που λήγει, στο λογαριασμό του έργου από τον οποίο έχει 
αναληφθεί η προκαταβολή αυτή. 

4. Οι Υπηρεσίες Δημοσιονομικού Ελέγχου των Υπουρ¬ 
γείων και Νομαρχιακών Αυτοδιοικήσεων και τα Ειδικά Λο¬ 
γιστήρια, πρέπει να δώσουν τις απαραίτητες σχετικές 
οδηγίες στους διαχειριστές των έργων και να ελέγξουν 
κάθε περίπτωση που δεν θα είναι σύμφωνα με την ως άνω 
διαδικασία. 

5. Από την ανωτέρω υποχρέωση εξαιρούνται: 

α) Οι διαχειριστές λογαριασμών διοικητικών δαπανών 
για τις πληρωμές μηνάς Δεκεμβρίου 2002, οι οποίοι υπο- 
χρεούνται τα τυχόν αδιάθετα υπόλοιπα προκαταβολών 
να τα καταθέσουν εντός του μηνάς Ιανουάριου 2003 στο 
λογαριασμό «αδιάθετα υπόλοιπα παρελθόντων οικονομι¬ 
κών ετών». 

β) Τα Νομικά Πρόσωπα Δημοσίου Δικαίου καθώς και οι 
Δημόσιοι Οργανισμοί, που έχουν ορισθεί διαχειριστές λο¬ 
γαριασμών δημοσίων επενδύσεων σύμφωνα με την από¬ 
φαση αριθ. 32965/23.5.53, για τους οποίους έχουν εφαρ¬ 
μογή οι ισχύουσες ειδικές διατάξεις. 

γ) Η Τράπεζα της Ελλάδος για τις αναλήψεις που κά¬ 
νει από τον αντίστοιχο λογαριασμό δαπανών εξωτερι¬ 
κού. 

Προθεσμία αποστολής δικαιολογητικών και έκδοση 
χρηματικών ενταλμάτων 

6. Οι αρμόδιες υπηρεσίες των Υπουργείων, υποχρε- 
ούνται να στείλουν τα δικαιολογικά των πληρωμών που 
θα γίνουν μέχρι τέλους Δεκεμβρίου 2002 σε βάρος του 
προϋπολογισμού δημοσίων επενδύσεων του οικονομι¬ 
κού έτους που λήγει, στις Υπηρεσίες Δημοσιονομικού 
Ελέγχου των Υπουργείων, Νομαρχιακών Αυτοδιοικήσε¬ 
ων ή τα Ειδικά Λογιστήρια, το αργότερο μέχρι τέλους 
Ιανουάριου 2003. 

7. Εξουσιοδοτούνται οι ανωτέρω Υπηρεσίες Δημοσιο¬ 
νομικού Ελέγχου και τα Ειδικά Λογιστήρια να συνεχίσουν, 
με βάση τα δικαιολογητικά που θα τους αποστέλλονται 
σύμφωνα με την προηγούμενη παράγραφο, την έκδοση 
συμψηφιστικών χρηματικών ενταλμάτων πληρωμής (τα¬ 
κτικών ή προπληρωμής) σε βάρος των πιστώσεων του 
προϋπολογισμού δημοσίων επενδύσεωντου οικονομικού 
έτους που λήγει, μέχρι τέλους Απριλίου 2003 το αργότε¬ 
ρο. 

8. Οι πιστώσεις του προϋπολογισμού δημοσίων επεν¬ 
δύσεων που μεταβιβάστηκαν στους δευτερεύοντες δια- 
τάκτες με επιτροπικά εντάλματα ισχύουν, εφόσον δεν 
ανακλήθηκαν, μέχρι της ίδιας ως άνω ημερομηνίας, δη¬ 
λαδή μέχρι τέλος Απριλίου 2003. 


Ανάκληση αδιαθέτων υπολοίπων του οικονομικού 
έτους που λήγει 

9. Προς τακτοποίηση και διαχωρισμό των πληρωμών 
δημοσίων επενδύσεων του οικονομικού έτους που λήγει, 
ανακαλούνται όλα τα κατά την 31 Δεκεμβρίου 2002 υπό¬ 
λοιπα των λογαριασμών δημοσίων επενδύσεων που τη¬ 
ρούνται στην Τράπεζα της Ελλάδος. 

Εξαιρούνται τα υπόλοιπα των λογαριασμών που έχουν 
ως διαχειριστή Νομικό Πρόσωπο Δημοσίου Δικαίου ή Δη¬ 
μόσιο Οργανισμό για τους οποίους έχουν εφαρμογή οι 
διατάξεις της απόφασης αριθ. 32965/23.5.53, καθώς επί¬ 
σης και αυτών που έχουν ενταχθεί στην κατηγορία των 
«λοιπών λογαριασμών». 

10. Η εξόφληση των διοικητικών δαπανών του έτους 
που λήγει, πρέπει να γίνει μέχρι τέλους Δεκεμβρίου 2002 
είτε με τακτική πληρωμή είτε με ανάληψη προκαταβολής 
μέσα στον ίδιο μήνα, η οποία θα αποδοθεί, όπως καθορί¬ 
ζεται στην ανωτέρω παράγραφο 6, μέχρι τέλους Ιανουά¬ 
ριου 2003. 

Β. ΧΡΗΜΑΤΟΔΟΤΗΣΗ ΔΗΜΟΣΙΩΝ ΕΠΕΝΔΥΣΕΩΝ 
ΤΟΥ ΕΠΟΜΕΝΟΥ ΟΙΚΟΝΟΜΙΚΟΥ ΕΤΟΥΣ 2003 

11 .Το πρόγραμμα δημοσίων επενδύσεων που θα εκτε- 
λεστεί κατά το προσεχές έτος, θα προσδιορισθεί με τις 
συλλογικές αποφάσεις που θα εκδοθούν για το έτος αυ¬ 
τό, οι οποίες θα καθορίζουν τόσο τα έργα που θα εκτελε- 
σθούν όσο και την ετήσια πίστωση κάθε έργου, ακόμη δε 
και το συνολικό ύψος πληρωμών κάθε συλλογικής από¬ 
φασης. 

Μέχρι όμως να πραγματοποποιηθεί η έκδοση των ανω¬ 
τέρω συλλογικών αποφάσεων έτους 2003 και για να εξα- 
σφαλισθεί η ομαλή, χωρίς διακοπή, συνέχιση της εκτέλε- 
σηςτου προγράμματος από τις αρχέςτου νέου έτους, πα¬ 
ρέχονται με την απόφαση αυτή οι ακόλουθες εγκρίσεις 
χρηματοδότησης και πληρωμών σε βάρος των πιστώσε¬ 
ων του προσεχούς έτους: 

α) Κάθε έργο και μελέτη, του λοιπού ΠΔΕ (Εθνικοί Πό¬ 
ροι) που περιλαμβάνεται στις συλλογικές αποφάσεις 
ΣΑΕ, ΣΑΜ, ΣΑΕΠ, ΣΑΜΠ, ΣΑ/1, ΣΑ/5 και ΣΑ/6, καθώς και 
για κάθε έργο ή μελέτη του συγχρηματοδοτούμενου ΠΔΕ 
(Γ ΚΠΣ, Κοινοτικές Πρωτοβουλίες, Ταμείο Συνοχής II 
κ.λ.π.) που περιλαμβάνεται στις συλλογικές αποφάσεις 
ΣΑ/3 και ΣΑ/7 του έτους 2002 και δεν αποπερατώθηκε ή 
δεν αποπληρώθηκε στο έτος αυτό, μπορεί να χρηματο¬ 
δοτηθεί μέχρι του ποσού που δεν δαπανήθηκε από την 
εγκεκριμένη πίστωση του έτους 2002 και επί πλέον με πο¬ 
σοστό μέχρι είκοσι τοις εκατό (20%) της πίστωσής του, 
ομοίως, του έτους 2002. 

Προϋπόθεση εφαρμογής των ανωτέρω εγκρίσεων είναι 
ότι αφενός η χρηματοδότηση και οι αντίστοιχες πληρω¬ 
μές θα γίνονται μέσα στα όρια του ολικού προϋπολογι¬ 
σμού που έχει εγκριθείγια κάθε έργο και μελέτη και αφε¬ 
τέρου η διάθεση των πιστώσεων θα είναι σύμφωνη με τον 
προϋπολογισμό αυτό και τους ειδικούς όρους που τυχόν 
υπάρχουν. Κάθε αναγκαία επαύξηση ή τροποποίηση 
όρων, πρέπει να προταθεί από τα Υπουργεία και τις Περι¬ 
φέρειες για έγκριση με τις συλλογικές αποφάσεις του 
έτους 2003, μέσα στις προθεσμίες που θα τεθούν με την 
Εγκύκλιο κατάρτισης του ΠΔΕ 2003. 

Η χρηματοδότηση των νέων έργων θα γίνει μετά την 
έγκριση της ένταξης αυτών στο ΠΔΕ έτους 2003. 

β) Η ευθύνη εφαρμογής της παραγράφου αυτής ενα¬ 
πόκειται στους φορείς εκτέλεσης οι οποίοι έχουν αρμό- 

διότητα στην έκδοση αποφάσεων κατανομών χρηματο¬ 
δότησης. 

Παρεκκλίσεις, ενδέχεται να οδηγήσουν σε καταλογι¬ 
σμούς των ποσών που θα διατεθούν. 

γ) Όλες οι ανωτέρω εγκρίσεις έχουν προθεσμία μέχρι 
την έκδοση κάθε συλλογικής απόφασης οπότε, για τη συ¬ 
γκεκριμένη απόφαση που εκδόθηκε, ισχύουν οι πιστώ¬ 
σεις και διατάξεις αυτής. 

δ) Έργα τα οποία θα χρηματοδοτηθούν σύμφωνα μετις 
εγκρίσεις της παραγράφου αυτής και δεν θα καλύπτονται 
με αντίστοιχη πίστωση από συλλογική απόφαση που θα 
εκδοθεί, πρέπει απαραιτήτως να τακτοποιηθούν εκ των 
υστέρων με ενέργεια και ευθύνη των αρμοδίων Φορέων - 
Υπουργείων - Περιφερειών. 

ε) Η Τράπεζα της Ελλάδος εξουσιοδοτείται να εκτελεί, 
με ευθύνη των Υπουργείων, εντολές χρηματοδότησης 
εσωτερικού και εξωτερικού, σύμφωνα με αυτά που καθο¬ 
ρίστηκαν ανωτέρω. Τα ποσά των χρηματοδοτήσεων αυ¬ 
τών θα καταλογίσει έκτων υστέρων σε βάρος των πιστώ¬ 
σεων που θα εγκριθούν με τις συλλογικές αποφάσεις 
έτους 2003. 

12. Διευκρινίζεται ότι τα υπόλοιπα της 31 Δεκεμβρίου 
2002 των λογαριασμών εξουσιοδότησης των έργων, με¬ 
λετών και διοικητικών δαπανών που τηρούνται στην Τρά¬ 
πεζα της Ελλάδος και τα οποία θα ακυρωθούν σύμφωνα 
με την παράγραφο 9 της απόφασης αυτής, δεν επαναχο- 
ρηγούνται στο νέο έτος. 

Η επανατροφοδότηση των λογαριασμών θα γίνει με νέα 
χρηματοδότηση από τους λογαριασμούς των συλλογι¬ 
κών αποφάσεων ύστερα από πρόταση των φορέων και 
σύμφωνα με τη διαδικασία που ισχύειή, κατάτον Ιανουά¬ 
ριο μόνο, και απευθείας από το Υπουργείο Οικονομίας και 
Οικονομικών. 

13. Υπενθυμίζεται, τέλος, ότι τα υπόλοιπα των λογαρια¬ 
σμών της 31 Δεκεμβρίου 2002 που τηρούνται στην Τρά¬ 
πεζα της Ελλάδος και έχουν διαχειριστή Νομικό Πρόσω¬ 
πο Δημοσίου Δικαίου ή Δημόσιο Οργανισμό ή Δημόσια 
Επιχείρηση δεν ανακαλούνται και οι πληρωμές από τους 
λογαριασμούς αυτούς συνεχίζονται μέχρι περατώσεως 
των έργων, άσχετα από το οικονομικό έτος, είναι αυτο¬ 
νόητο, ότι τα ανωτέρω Νομικά Πρόσωπα κ.λπ., πρέπει να 
ξαναγράψουν στον προϋπολογισμό τους του επομένου 
έτους τα υπόλοιπα αυτά, εφαρμόζοντας τις διατάξεις της 
απόφασης αριθ. 32965/23.5.53. 

Στα ανωτέρω υπόλοιπα των λογαριασμών αυτών δεν 
έχουν εφαρμογή οι διατάξεις της παραγράφου αυτής για 
τυχόν αδιάθετα υπόλοιπα στα ταμεία των Νομικών Προ¬ 
σώπων από χρηματοδοτήσεις ΣΑ/2 & ΣΑ/4 και οι φορείς 
υποχρεούνται να επιστρέφουν τα τυχόν αδιάθετα υπόλοι¬ 
πά τους την 31 Δεκεμβρίου 2002, στα αδιάθετα υπόλοιπα 
παρελθόντων ετών στην Τράπεζα της Ελλάδος. Η δυνα¬ 
τότητα επαναχρηματοδότησής τους θα εξετασθεί με βά¬ 
ση τη διαδικασία που περιγράφεται στην παράγραφο 11 α 
της παρούσας απόφασης (προεγκρίσεις). 

Γ. ΕΝΕΡΓΕΙΕΣ ΤΡΑΠΕΖΑΣ ΤΗΣ ΕΛΛΑΔΟΣ 
ΜΕ ΤΗ ΛΗΞΗ ΤΟΥ ΟΙΚΟΝΟΜΙΚΟΥ ΕΤΟΥΣ 

Ανάκληση υπολοίπων λογαριασμών δημοσίων επενδύ¬ 
σεων 

14. Για την ανάκληση των αδιαθέτων υπολοίπων της 
χρηματοδότησης εσωτερικού του οικονομικού έτους που 
λήγει, η Τράπεζα της Ελλάδος (κεντρικό, υποκαταστήμα¬ 
τα και πρακτορεία) πρέπει την 31 Δεκεμβρίου 2002 αμέ¬ 


σως μετά το τέλος των συναλλαγών, να μεταφέρει όλα τα 
υπόλοιπα των λογαριασμών κατηγορίας εξουσιοδότησης 
πληρωμής, τόσο των έργων κ.λπ. όσο και των λογαρια¬ 
σμών των συλλογικών αποφάσεων, σε λογαριασμό δημο¬ 
σίων επενδύσεων που θα ανοιχθεί στο κεντρικό κατάστη¬ 
μα με τίτλο «Υπουργείο Οικονομίας και Οικονομικών-Λο- 
γαριασμός ακυρωθεισών εξουσιοδοτήσεων πληρωμής». 
Ο λογαριασμός αυτός, αμέσως μετά τη συμφωνία των 
υπολοίπων που ακυρώθηκαν, θα μηδενισθεί από την Τρά- 
πεζα χωρίς επαναφορά των υπολοίπων αυτών στους λο¬ 
γαριασμούς από τους οποίους ανακλήθηκαν. 

15. Τα υπόλοιπα των άλλων λογαριασμών δηλαδή: α) 
των έργων τα οποία έχουν διαχειριστή Νομικό Πρόσωπο 
Δημοσίου Δικαίου ή Δημόσιο Οργανισμό και β) των έργων 
που έχουν ενταχθεί στην κατηγορία «λοιποί λογαρια¬ 
σμοί», δεν θα υποστούν μεταβολή, εκτός της μεταφοράς 
τους «εις νέον» σύμφωνα με τα καθιερωμένα. 

Ειδικά θέματα 

16. Οι διορισμένοι διαχειριστές των λογαριασμών, αν 
δεν αντικατασταθούν με ειδική απόφαση, θα παραμεί¬ 
νουν και κατάτο νέο οικονομικό έτος και θα ενεργούν ανα¬ 
λήψεις με νέο στέλεχος επιταγών που θα χορηγηθεί από 
την Τράπεζα της Ελλάδος. 

17. Επιταγές που θα εκδοθούν μέχριτης31 Δεκεμβρίου 
2002 και δεν θα εξοφληθούν μέχρι την ημερομηνία αυτή, 
δεν θα εξοφλούνται μεταγενέστερα παρά μόνον μετά από 
νέα χρηματοδότηση και η σχετική δαπάνη θα βαρύνει τις 
πιστώσεις του νέου οικονομικού έτους εφόσον πληρού- 
νται οι προϋποθέσεις της παραγράφου 11α της παρού¬ 
σας απόφασης. 

Τονίζεται ιδιαίτερα, ότι οι αρμόδιες υπηρεσίες πρέπει 
να μεριμνήσουν για την έγκαιρη και μάλιστα μέσα στο μή¬ 
να Δεκέμβριο 2002 εξόφληση λογαριασμών που αφο¬ 
ρούν σε δαπάνες λήγοντος έτους που έχουν εκκαθαρι- 
σθεί. Επίσης να μεριμνήσουν για την έγκαιρη εξόφληση 
τυχόν διοικητικών δαπανών είτε με τακτική πληρωμή είτε 
με ανάληψη προκαταβολής. 

18. Εξουσιοδοτείται η Τ ράπεζα της Ελλάδος να εκτελεί 
τηλεγραφικώς κατά το τέλος του μήνα Δεκεμβρίου 2002 
επείγουσες εντολές μεταφοράς πιστώσεων, με χρέωση 
του λογαριασμού τηλεγραφικών εξόδων του Υπουργείου 
Οικονομίας και Οικονομικών. 

Αναγγελίες και παροχή στοιχείων 

19. Η Τράπεζα της Ελλάδος (κεντρικό, υποκαταστήμα¬ 
τα και πρακτορεία), κατά την εκτέλεση της απόφασης αυ¬ 
τής, πρέπει να δώσει στα αρμόδια Υπουργεία κλπ. πλήρη 
στοιχεία σχετικά με τις ενέργειές της. 

20. Ειδικά, τα υποκαταστήματα και πρακτορεία πρέπει 
να έχουν υπόψηταεξής, σχετικά με το τηλεγράφημά τους 
προς το Υπουργείο Οικονομίας και Οικονομικών αναγγε¬ 
λίας των υπολοίπων της 31 Δεκεμβρίου 2002 : 

α) Τα υπόλοιπα κάθε λογαριασμού θα αναγγελθούν 
όπως έχουν πριν από την ανωτέρω μεταφορά τους στο 
κεντρικό κατάστημα (για λογαριασμούς εξουσιοδότη¬ 
σης) και θα διατυπωθούν, κατ’ εξαίρεση για το μήνα Δε¬ 
κέμβριο, σε ακριβή ποσά και όχι σε χιλιάδες δραχμές. 

β) Τα ανωτέρω υπόλοιπα θα αναγγελθούν κατά κατηγο¬ 
ρία λογαριασμών, όπως συνήθως, θα γίνει όμως απαραί¬ 
τητα μνεία της, σε εκτέλεση της απόφασης αυτής, μετέ- 
πειτα ενέργειας της Τράπεζας μετις ενδείξεις : 

ί. Ανακληθέντα υπόλοιπα εξουσιοδότησης και 

Ν. Υπόλοιπα νομικών προσώπων εις νέον. Υπενθυμίζεται 

ότι, όλους τους μήνες πρέπει να γράφεται στο τηλεγρά¬ 
φημα το σύνολο των υπολοίπων κάθε κατηγορίας, όταν οι 
λογαριασμοί είναι περισσότεροι από ένας. 

γ) Ανάλογη διατύπωση θα έχουν και οι σχετικές κατα¬ 
στάσεις που θα αποσταλούν στη συνέχεια στο Υπουργείο 
Οικονομίας και Οικονομικών. 

Δ. ΜΕΤΑΒΟΛΕΣ ΠΡΟΫΠΟΛΟΓΙΣΜΟΥ 
ΔΗΜΟΣΙΩΝ ΕΠΕΝΔΥΣΕΩΝ 

21. Οι μεταβολές στον Προϋπολογισμό Δημοσίων Επεν¬ 
δύσεων 2003 που αποσκοπούν στην εναρμόνιση των πι¬ 
στώσεων αυτού με τις πληρωμές του προγράμματος δη¬ 
μοσίων επενδύσεων που εγκρίνονται ή πραγματοποιού¬ 
νται, θα συνεχίσουν να γίνονται με αποφάσεις του 
Υπουργείου Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

X. ΠΑΧΤΑΣ Γ. ΦΛΩΡΙΔΗΣ 
-♦- 

Αριθ. 2/64832/0022 (2) 

Τροποποίηση της 2/48361/0022/17.9.2002 απόφασης 
των Υπουργών Οικονομίας και Οικονομικών και Εθνι¬ 
κής Άμυνας «Καθορισμός αποδοχών προσωπικού με 
σύμβαση εργασίας ιδιωτικού δικαίου ορισμένου χρό¬ 
νου της Διεύθυνσης Ενημέρωσης Υπουργείου Εθνι¬ 
κής Άμυνας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τις διατάξεις του άρθρου 12 του Ν. 2984/2002 (ΦΕΚ 
Α' 15/31.1.2002), όπως συμπληρώθηκε με το άρθρο 19 
του Ν. 3036/2002 (ΦΕΚ 171 Α'/2002). 
β) Την 2/48361/0022/17 Σεπ. 2002/ΚΥΑ (ΦΕΚ Β' 1247). 
γ) Τις διατάξεις του άρθρου 29Ατου Ν. 1558/85 (ΦΕΚΑ' 
137), που προστέθηκε με το άρθρο 27 του Ν. 2081/92 
(ΦΕΚ ΑΊ 54), όπως αντικαταστάθηκεαπότο άρθρο 1 παρ. 
2του Ν. 2469/97 (ΦΕΚΑ'38). 

δ) Το άρθρο 40 του Ν. 849/78 (ΦΕΚ Α' 232), όπως τρο¬ 
ποποιήθηκε με το άρθρο 8 του Ν. 2129/93. 

ε) Την 29492/31.10.2001 Απόφαση Πρωθυπουργού και 
Υπουργού Εθνικής Άμυνας «Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας (ΦΕΚ Β' 1483), όπως τροποποιήθηκε με τη 
Φ.705./28.2.2002/όμοια Απόφαση (ΦΕΚ Β'258). 

στ. Την 1100383/1330/0006 Α'/31.10.2001 Απόφαση 
Πρωθυπουργού και Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚΑ' 1485). 

ζ) Το γεγονός ότι από τις διατάξεις της παρούσας, προ- 
καλείται πρόσθετη επιβάρυνση σε βάρος του Προϋπολο¬ 
γισμού του ΥΠΕΘΑ, ύψους 69.000 € περίπου, για το 
έτος 2002, η οποία θα καλυφθεί από τις πιστώσεις του 
ΕΠΥΕΘΑ, ΕΦ 11-110 και τον ΚΑΕ 0871, καθώς είχε προ- 
βλεφθεί από το Γενικό Λογιστήριο του Κράτους, με την 
102/16/2002/7.6.2002 έκθεσή του. Για καθένα από τα επό¬ 
μενα έτη, η πρόσθετη δαπάνη ανέρχεται στα 80.000 € 
περίπου, αποφασίζουμε: 


1. Τροποποιούμε την 2/48361/0022/17 Σεπ. 2002/ΚΥΑ 
(ΦΕΚ Β' 1247), που αναφέρεται στην παράγραφο β' του 
προοιμίου της παρούσας, ως προς τα αναγραφόμενα πο¬ 
σά, ως ακολούθως: 

α) Ένας (1) Δημοσιογράφος Συνεργάτης Έκδοσης 1.860 € 
β) Ένας (1) Δημοσιογράφος Συντάκτης Έκδοσης 1.705 € 
γ) Ένας (1) Δημοσιογράφος Υπεύθυνος Ρεπορτάζ 1.685 € 
δ) Ένας (1) Δημοσιογράφος Τηλεπαρουσιαστής 1.405 € 

ε) Ένας (1) Δημοσιογράφος Ρεπόρτερ Κέντρου 1.260 € 
στ) Ένας (1) Δημοσιογράφος Ρεπόρτερ Περιφέρειας 1.070 € 
ζ) Ένας (1) Δημοσιογράφος Ρεπόρτερ Περιφέρειας 1.110 € 
η) Ένας (1) Οπερατέρ - Μοντέρ -Τεχνικός Τηλεόρασης 890 € 
θ) Ένας (1) Οπερατέρ-Μοντέρ-Τεχνικός Τηλεόρασης 870 € 
ι) Ένας (1) Συνεργάτης Διοικητικής Υποστήριξης Έκδοσης 950 € 

2. Η απόφαση αυτή που ισχύει από 1.3.2002, να δημοσι- 
ευθεί στην Εφημερίδα της Κυβερνήσεως. 

Αθήνα, 6 Δεκεμβρίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΦΛΩΡΙΔΗΣ ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 115821/0050 (3) 

Επέκταση του Διατραπεζικού Συστήματος Πληρωμών 
στους συνταξιούχουςτου Ταμείου Επικουρικής Ασφά¬ 
λισης Δημοσίων Υπαλλήλων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.Τις διατάξεις του άρθρου 1 παρ. 5του Ν. 2303/95 «πε¬ 
ρί πληρωμής αποδοχών δημοσίων υπαλλήλων μέσω τρα¬ 
πεζικού συστήματος και άλλες διατάξεις» (ΦΕΚ 80 τ.Α) 
όπως αντικαταστάθηκε με το άρθρο 15 του Ν. 2837/ 
3.8.2000 (ΦΕΚ 178τ.Α'). 

2. Τις διατάξεις της 2027709/1252/0022/30.4.98 απόφα¬ 
σης του Υπουργού Οικονομικών «Επέκταση της αρ. 
2041609/1011 /0022/5.6.1997 απόφασης του Υπουργού Οι¬ 
κονομικών της διαδικασίας τρόπου πληρωμής αποδοχών 
υπαλλήλων Υπουργείου Οικονομικών κ.λ.π. και στα λοιπά 
Υπουργεία, ΝΠΔΔ και λοιπούς φορείς του Δημοσίου». 

3. Τις διατάξεις του Ν.Δ. 496/1974 «Περί Λογιστικού των 
Ν.Π.Δ.Δ.», όπως τροποποιήθηκε και συμπληρώθηκε δια 
των Ν. 369/1974 και Ν. 578/1977. 

4. Την 80088/31.10.2001 Απόφαση του Πρωθυπουργού 
και Υπουργού Εργασίας και Κοινωνικών Ασφαλίσεων «Ανά¬ 
θεση Αρμοδιοτήτων στους Υφυπουργούς Εργασίας και 
Κοινωνικών Ασφαλίσεων». (ΦΕΚ 1485/τ.Β'/31.10.2001). 

5. Την 1100383/1330/Α0006/31.10.2001 κοινή Απόφαση 
Πρωθυπουργού και Υπουργού Οικονομικών «Ανάθεση 
αρμοδιοτήτων Οικονομικών στους Υφυπουργούς Οικο¬ 
νομικών» (ΦΕΚ 1485/Β/31.10.2001). 

6. Την 2020401/2513/0022/26.3.1997 απόφαση του 
Υφυπουργού Οικονομικών στο Γ.Λ.Κ. «Περί καθορισμού 
των τραπεζών και πιστωτικών ιδρυμάτων που συμμετέ¬ 
χουν στο νέο σύστημα πληρωμής των αποδοχών των 
υπαλλήλων του Υπουργείου Οικονομικών». 

7. Την από 4 Απριλίου 2001 Σύμβαση του Ελληνικού Δη¬ 
μοσίου (Υπουργείο Οικονομικών) με τη «ΔΙΑΤΡΑΠΕΖΙΚΑ 
ΣΥΣΤΗΜΑΤΑΑ. Ε.» καιτην'Ενωση Ελληνικών Τραπεζών. 

8. Την 86/25.9.2002 απόφαση του Διοικητικού Συμβου¬ 
λίου του Ταμείου Επικουρικής Ασφάλισης Δημοσίων 
Υπαλλήλων, με την οποία εγκρίθηκε η καταβολή των συ¬ 
ντάξεων του Ταμείου στους δικαιούχους μέσω του Δια¬ 
τραπεζικού Συστήματος. 

9. Το γεγονός ότι από τις διατάξεις της απόφασης αυτής 
δεν προκαλείται οικονομική επιβάρυνση στον προϋπολο¬ 
γισμό του Τ.Ε.Α.Δ.Υ. για το έτος 2002 και για τα επόμενα 
έτη πλέον της υποχρέωσής του με βάση τις καταβαλλόμε¬ 
νες συντάξεις, ούτε στον κρατικό προϋπολογισμό, πλέον 
της συμβατικής υποχρέωσης του Δημοσίου με βάση την 
από 4.4.2001 σύμβαση του Ελληνικού Δημοσίου μετά της 
Ένωσης Ελληνικών Τραπεζών καιτηςΔΙΑΣΑ.Ε., αποφασί¬ 
ζουμε: 

1. Εγκρίνουμε την επέκταση του νέου συστήματος κα¬ 
ταβολής συντάξεων στους δικαιούχους του Ταμείου Επι¬ 
κουρικής Ασφάλισης Δημοσίων Υπαλλήλων μέσω τραπε¬ 
ζών με τους όρους και προϋποθέσεις που αναφέρονται 
στην από 4.4.2001 σύμβαση του Ελληνικού Δημοσίου 
(Υπουργείο Οικονομικών) με τη «ΔΙΑΤΡΑΠΕΖΙΚΑ ΣΥΣΤΗ¬ 
ΜΑΤΑ Α. Ε.» και την Ένωση Ελληνικών Τραπεζών. 

2. Καθορίζουμε, όπως οι διαδικασίες υπολογισμού και 
εκκαθάρισης των συντάξεων των δικαιούχων του 
Τ.Ε.Α.Δ.Υ., στο διατραπεζικό σύστημα πληρωμών αντιμε¬ 
τωπίζονται, σύμφωνα με τα προβλεπόμενα για τα Ν. 
Π.Δ.Δ., οι δε εντολές πληρωμής προς τη Δ24/Γ.Λ.Κ. εκδί- 
δονται από το αρμόδιο τμήμα του Τ.Ε.Α.Δ.Υ. 

3. Η πίστωση των τραπεζικών λογαριασμών των δικαιού¬ 
χων και η απόδοση της προμήθειας της «ΔΙΑΣ Α. Ε.» γίνε¬ 
ται από τη Δ24/Γ.Λ.Κ., μετά από την πίστωση του λογαρια¬ 
σμού 200/1 της Τράπεζας της Ελλάδος από το Τ.Ε.Α.Δ.Υ., 
ενώ η απόδοση των κρατήσεων υπέρ του Δημοσίου και 
τρίτωνγίνεται από το αρμόδιο τμήμα του Τ.Ε.Α.Δ.Υ. 

4. Η τακτοποίηση των απορρίψεων (μη πίστωση λογα¬ 
ριασμών δικαιούχων) διενεργείται με μέριμνα των αρμο¬ 
δίων τμημάτων του Τ.Ε.Α.Δ.Υ. με επιστροφή από την 24η 
Δ/νση του Γενικού Λογιστηρίου του Κράτους του αναλο- 
γούντος συνολικού καθαρού πληρωτέου ποσού στον 
αντίστοιχο λογαριασμό του Τ.Ε.Α.Δ.Υ. που τηρείται στο 
Ταμείο Παρακαταθηκών και Δανείων Αθηνών, την Εμπο¬ 
ρική Τράπεζα και το Ταχυδρομικό Ταμιευτήριο. 

5. Η υλοποίηση του νέου συστήματος πληρωμής μέσω 
Τραπεζών της καταβολής των συντάξεων στους δικαιού¬ 
χους του Ταμείου θα γίνει από 1.1.2003 (Α'τρίμηνο 2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΦΛΩΡΙΔΗΣ Ρ. ΣΠΥΡΟΠΟΥΛΟΣ 

-♦- 

Αριθ. 1093048/1449/Α0006 (4) 

Σύσταση, συγκρότηση και ορισμός μελών Επιτροπής στο 
Υπουργείο Οικονομίας και Οικονομικών, για τη μελέτη 
επέκτασης εφαρμογής των διατάξεων περί άσκησης 
επαγγέλματος λογιστή - φοροτέχνη και σε άλλους επι- 
τηδευματίες, για τα θέματα της επιχείρησής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 και 128του Π.Δ. 284/88 «Οργανισμός 


του Υπουργείου Οικονομικών» (ΦΕΚ128 Α'), όπως τροπο¬ 
ποιήθηκε και ισχύει. 

β) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών» (ΦΕΚ 57 Α'). 

γ) Του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (ΦΕΚ 75 Α'), όπως τροποποιήθηκε και 
κωδικοποιήθηκε με τις διατάξεις του Ν. 2690/99 «Κύρωση 
του Κώδικα Διοικητικής διαδικασίας και άλλες διατάξεις». 

δ) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιογοράς, 
φορολογικές ρυθμικές και άλλες διατάξεις», (ΦΕΚ 178 
Α'), σε συνδυασμό με τις διατάξεις του άρθρου 13του Ν. 
2346/95 (ΦΕΚ220 Α'). 

ε) Του Ν. 2873/2000 (ΦΕΚ 285 Α'), «Φορολογικές ελα¬ 
φρύνσεις και απλουστεύσεις και άλλες διατάξεις». 

στ) Της Α.Υ.Ο. 1003510/102/3 8/0014/ΠΟΛ. 1070/ 
15.3.2001 «Εφαρμογή διατάξεων του άρθρου 38 του Ν. 
2873/2000 (ΦΕΚ 285 Α'), σχετικά με την υποχρέωση υπο¬ 
γραφής δηλώσεων φορολογίας εισοδήματος και Φ.Π.Α. 
από λογιστή φοροτεχνικό». 

ζ) Του άρθρου 19του Ν. 2470/97 «Αναμόρφωση Μισθο¬ 
λογίου Προσωπικού της Δημόσιας Διοίκησης και άλλες 
διατάξεις» (ΦΕΚ 40 Α'). 

2. Το 6923/1.10.2002 έγγραφο του Γ ραφείου του Υφυ¬ 
πουργού Οικονομίας και Οικονομικών Αποστ. Φωτιάδη. 

3. Το Φ.32/2709/15.11.2002 έγγραφο του Οικονομικού 
Επιμελητηρίου Ελλάδας. 

4. Το γεγονός ότι, από τις διατάξεις της απόφασης αυ¬ 
τής προκαλείται δαπάνη, σε βάρος του Κρατικού Προϋ¬ 
πολογισμού η οποία θα καλυφθεί από τον Προϋπολογι¬ 
σμό εξόδωντου Υπουργείου Οικονομίας και Οικονομικών 
έτους 2002 (ΚΑΕ 0515, Ε.Φ. 23110), και θα καθορισθεί με 
άλλη απόφαση του Υπουργού Οικονομίας και Οικονομι¬ 
κών. 

5. Την 1113926/1557/Α0006/11.12.2001 απόφαση του 
Υπουργού Οικονομικών (ΦΕΚ 1703 Β'), με την οποία μετα¬ 
βιβάσθηκε η εξουσία, στο Γενικό Γραμματέα, στους Γεν. 
Δ/ντές κλπ., να υπογράφουν «Με εντολή Υπουργού», απο¬ 
φασίζουμε: 

Α. Συνιστούμε στο Υπουργείο Οικονομίας και Οικονομι¬ 
κών Επιτροπή, για τη μελέτη επέκτασης εφαρμογής των 
διατάξεων περί άσκησης επαγγέλματος λογιστή - φορο¬ 
τέχνη και σε άλλους επιτηδευματίες, για τα θέματα της 
επιχείρησής τους. 

Β. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

1. Ιωάννη Σιδηρόπουλο, Γενικό Διευθυντή Οικονομικής 
Πολιτικής του Υπουργείου Οικονομίας και Οικονομικών, 
ως Πρόεδρο. 

2. Ηλία Αργυρό, Διευθυντή, που υπηρετεί ως Προϊστά¬ 
μενος τηςΔ/νσης Κ.Β.Σ, ως μέλος. 

3. Αθανάσιο Κωστόπουλο (τηλ. 210-8841789), εκπρό¬ 
σωπο της Κεντρικής Ένωσης Επιμελητηρίων Ελλάδος, 
ως μέλος, με αναπληρωτή τον Γεώργιο Λεούση, (τηλ.210- 
6135631), εκπρόσωπο επίσης της ίδιας Ένωσης. 

4. Δημήτριο Βολικάκη, εκπρόσωπο του Οικονομικού 
Επιμελητηρίου Ελλάδας (τηλ. 210-9615138, 0944- 
312530), ως μέλος. 

Γ. Χρέη Γραμματέα της Επιτροπής θα εκτελεί, υπάλλη¬ 
λος των Δ/νσεων Κ.Β.Σ. ή Φ.Π.Α. που θα ορίσει ο Πρόε¬ 
δρος αυτής. 

Δ. Έργο της Επιτροπής είναι η μελέτη επέκτασης εφαρ¬ 
μογής των διατάξεων για την άσκηση επαγγέλματος λο- 
γιστού - φοροτέχνη και σε άλλους επιτηδευματίες, για τα 
θέματα της επιχείρησής τους, (άρθρ. 38 Ν. 2873/2000 και 
της Α.Υ.0.1003 510/102/3 8/ΠΟΛ. 1070/15.3.2001) καθώς 
και οι ευθύνες του λογιστή της Επιχείρησης απέναντι στις 
επιχειρήσεις, πριντην επέκταση και σε όσες περιληφθούν 
των προτάσεών της. Επίσης ευθύνες του λογιστή στη 
χρήση (έκδοση ή λήψη) εικονικών τιμολογίων, μη έκδοση 
αποδείξεων λιανικής πώλησης, μη τήρησης Γ κατηγο¬ 
ρίας βιβλίων, μη υποβολής δηλώσεων Φ.Π.Α. κ.λπ. 

Ε. Η Επιτροπή θα συνεδριάζει εντός και εκτός των ωρών 
λειτουργίας του κανονικού ωραρίου των Δημοσίων Υπη¬ 


ρεσιών, στο κατάστημα του Υπουργείου Οικονομίας και 
Οικονομικών, (Καρ. Σερβίας 10), και η διάρκεια λειτουρ¬ 
γίας αυτής, ορίζεται μέχρι την ολοκλήρωση του έργου 
της. 

ΣΤ. Η αμοιβή των μελών και του Γραμματέατης επιτρο¬ 
πής αυτής, θα καθορισθεί με άλλη απόφαση του Υπουρ¬ 
γού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2002 
Με εντολή Υπουργού 
Ο Γ ενικός Γ ραμματέας 
Γ. ΚΑΝΕΛΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ (3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 
θ-ΙΠ3ίΙ: ννθ0ΙΊΊ35ΪΘΓ @ θί.^Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή ΘΘ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβπιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































